Diari Oficial de la Generalitat Valenciana


Sumari del DOGV 5160, del 22-12-2005 (2005/14742)

DECRET 203/2005, de 16 de desembre, del Consell de la Generalitat, pel qual es crea un institut d'Educació Secundària a València (Ciutat de l'Aprenent).
--------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14624


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * València
    * ensenyament públic
    * centre d'ensenyament
    * ensenyament secundari

DECRET 203/2005, de 16 de desembre, del Consell de la Generalitat, pel qual es crea un institut d'Educació Secundària a València (Ciutat de l'Aprenent). [2005/A14057]
  
El mapa escolar de la Comunitat Valenciana contempla la creació d'un nou institut al districte escolar Vl-7509, de València, que s'hi identificava com a 46N00028 i que s'hi preveia com un desglossament de l'Institut Politècnic Sant Vicent Ferrer, centre que en l'actualitat es denomina Institut d'Educació Secundària José Viguer. Inicialment, s'hi preveia l'existència de dos centres que impartiren les diferents ensenyances que configuren l'Educació Secundària. Estes previsions es van modificar a posteriori, de forma que, en el programa de necessitats per a l'adequació de part de les instal·lacions existents, es van definir els espais necessaris per al disseny d'un centre de Formació Professional Específica amb una capacitat per a 29 cicles.
  
Atenent estes previsions i per a albergar l'esmentat centre docent, es va encomanar a la societat mercantil Construccions i Infraestructures Educatives de la Generalitat Valenciana, SA (CIEGSA), la gestió de les obres necessàries per a allotjar el nou centre escolar, de manera que s'ajustara a les exigències establides en el Reial Decret 1.537/2003, de 5 de desembre, per al qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de la Generalitat.
  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, a l'efecte que el centre dispose des de la seua creació d'una denominació específica pròpia, se li assigna la corresponent al carrer en què està ubicat. Tot això sense perjuí del que establix l'article 3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article 1
  
Es crea, per desglossament de l'Institut d'Educació Secundària José Viguer, codi 41545839, el següent centre docent:
  
Província: València.
  
Localitat: València.
  
Denominació: Institut de Formació Professional Superior Ciutat de l'Aprenent.
  
Codi: 46384893.
  
Titular: Generalitat.
  
Domicili: c/ Ciutat de l'Aprenent, 2.
  
Composició: 29 cicles formatius de Formació Professional Específica.
  
Capacitat: 1.440 places escolars de cicles formatius de Formació Professional Específica.
  
Article 2
  
L'Institut d'Educació Secundària José Viguer, codi 43882159, de València, queda configurat amb una composició de 24 unitats d'Educació Secundària Obligatòria i 10 de Batxillerat i una capacitat de 720 places escolars d'Educació Secundària Obligatòria i 350 de Batxillerat.
  
Article 3
  
El personal docent amb destinació definitiva en l'Institut d'Educació Secundària José Viguer que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, apartat 3, del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és el cas, el domicili, la denominació i configuració del centre.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN